**Møtereferat**

|  |  |  |  |
| --- | --- | --- | --- |
| Til stede: | Roar Tobro, Anne Kristine Børresen, Karl Erik Haug, Jan Frode Hatlen, Rasmus Hugdahl, Thomas Ferstad, Lisbeth Aune, May Grete Sætran, Kari Skarholt | | |
| Forfall: |  | | |
| Kopi til: |  | | |
| Gjelder: | Styringsgruppemøte gjenoppretting | | |
| Møtetid: | 0900-1200 | Møtested: | HF, Dragvoll |
| Signatur: |  | | |

Agenda:

1. **Debrief av styremøtet og gjennomgang av styrets vedtak i styremøte 7. mars. Utarbeidelse av mandat**

I hht. vedtak 1 fra styremøtet 7. mars, se vedlegg, «tar styret evalueringen av gjenopprettingsarbeidet til orientering og er tilfreds med at arbeidsmiljøet ved IHK og IMS nå vurderes som forsvarlig». Styringsgruppa og instituttlederne ved IMS og IHK opplever at styret har satt seg godt inn i hva gjenopprettingsarbeidet har handlet om. I tillegg fikk de to instituttlederne anerkjennelse for hvordan de har jobbet med gjenoppretting ved de to instituttene, og for å ha bidratt til gjenoppretting av et forsvarlig arbeidsmiljø.

Styringsgruppa gikk gjennom de seks vedtakene fra styremøtet 7. mars. Basert på vedtakene i styremøtet, skal styringsgruppa utarbeide et mandat som beskriver plan for videre arbeid med å utvikle et godt arbeidsmiljø frem mot fremtidig organisering av HF og de to historieinstituttene.

Iht. vedtak 5 fra styremøtet, «ber styret om at det nåværende gjenopprettingsprosjektet sluttføres og avvikles fra det tidspunkt rektor finner hensiktsmessig». På styringsgruppemøtet foreslås det at styringsgruppa opprettholdes ut denne åremålsperioden (sommeren 2025).

Iht. vedtak 2 fra styremøtet, «påpeker styret at dagens organisering med to institutter er en midlertidig løsning og ber om at det arbeides videre med ny organisering som er faglig hensiktsmessig, gir god utnyttelse av ressurser og ivaretar et godt og forsvarlig arbeidsmiljø.

Ny organisering må være gjennomført innen utgangen av neste åremålsperiode». Basert på dette, foreslår styringsgruppa at mandatet for det videre arbeidet må inneholde/ta hensyn til:

1. Bevare og videreutvikle et godt arbeidsmiljø som legger grunnlag for ny organisering og lokalisering: Utarbeide et mandat for dette arbeidet. Foreta en risikovurdering. Jobbe systematisk med tiltak for å videreutvikle et godt arbeidsmiljø, lokalt på fakultet/institutt og i samarbeid med HR- og HMS-avdelingen. HR- og HMS-avdelingen utarbeider en verktøykasse for opplæring av ledere. Instituttlederne gjennomfører samtaler med enkeltpersoner.
2. Organisering av HF-fakultetet i fremtiden: Lohndalutvalgets forslag til ny organisering av HF leveres i april, høringsrunde i mai 2024, saken behandles i fakultetsstyret HF i juni 2024. Ny organisering vedtas av rektor/styremøte 12. september 2024.
3. Vurdere felles ledelse av de to historieinstituttene, basert på anbefalingene fra Lohndalutvalget – evt. fra 1. august 25? Vurdere om de to instituttene i tillegg skal ledes av fagenhetsledere (nivå 4 ledere).
4. Rekruttering av ny dekan og nye instituttledere for åremålsperioden 2025-29 er ferdig behandlet i mars 2025.

Neste møte i styringsgruppa er 29. april 10.00-12.00.

Vedlegg: Vedtak fra styremøte 7. mars 2024